
ПРИЛОЖЕНИЕ 2

ИНФОРМАЦИЯ

ЗА РАБОТОДАТЕЛИТЕ, ЖЕЛАЕЩИ ДА УЧАСТВАТ В
Проект ”Нова възможност за младежка заетост”


Схема 
“МЛАДЕЖКА ЗАЕТОСТ”
  В Проекта могат да участват:

·   Допустими по настоящата схема са всички работодатели, които попадат в приложното поле, съгласно Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis (OB L 352, 24.12.2013 г.) (Регламент (ЕС) № 1407/2013) и с изключение на структури на държавната и общинската администрация, съгласно Закона за администрацията, както и общински предприятия, създадени по чл. 51, ал. 2 от Закона за общинската собственост.
· Разходите за възнаграждения на наетите лица и наставниците и за свързаните с тях разходи за сметка на работодателя за задължително социално и здравно осигуряване представляват минимална помощ за работодателя, съгласно изискванията на Регламент (ЕС) № 1407/2013 г. 
ВАЖНО: В съотвествие с чл. 14.1. от Общите условия на Договора Работодателят трябва да води точна и редовна документация и счетоводни отчети, отразяващи изпълнението на Договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Работодателя или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие със националното законодателство. Счетоводните отчети и разходите, свързани с Договора, трябва да подлежат на ясно идентифициране и проверка.
Юридически лица с нестопанска цел следва да докажат, че извършват стопанска дейност и поддържат аналитична счетоводна отчетност за тази дейност с разделяне на стопанската и нестопанската дейност. Осигуряването на стажуване/обучение по време на работа по схемата следва да бъде във връзка с осъществяване на стопанската дейност. При извършване на проверки на място, от страна на Агенция по заетостта, работодателят – НПО, следва да осигури достъп до счетоводството си за проверка на посоченото по-горе обстоятелство.

I. Работодателите от реалния сектор се включват в Проекта, ако те и техните представляващи лица отговарят на следните изисквания:
1. От момента на кандидатстване за безвъзмездна финансова помощ до момента на предоставянето й не попада в никоя от категориите, определени в чл. 106, параграф 1, чл. 107, параграф 1 и чл. 109, параграф 2, буква „а” от Регламент (ЕС, ЕВРАТОМ) № 966/2012. 
2. Да не са в положение на конфликт на интереси с финансовите участници и другите лица, участващи в изпълнението и управлението на бюджета по настоящия Проект, включително в подготвителни действия за това, в одита или контрола. Конфликт на интереси е налице, когато безпристрастното и обективно упражняване на функциите на финансов участник или друго лице, посочено в параграф 1, е опорочено по причини, свързани със семейството, емоционалния живот, политическата или националната принадлежност, икономически интерес или всякакъв друг интерес, който е общ с този на получателя, съгласно чл. 57 от Регламент 966/2012 г., относно финансовите разпоредби, приложими за общия бюджет на Европейската общност;

3. Да не разкриват работни места, финансирани със средства по схема „Младежка заетост”, за които са получили финансиране по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма, съгласно чл. 27, ал. 1, т. 1 от ПМС № 119 от 20.05.2014 г.

4. Да не са обявени в несъстоятелност или в ликвидация, както и да не се намират в открито производство по несъстоятелност или в ликвидация или в подобни процедури, съгласно законодателството на страната, в която са установени/регистрирани; дейността им не е под разпореждане на съда, не е налице сключено споразумение с кредиторите, не са преустановили дейността си, както и не са обект на производство по тези въпроси и не се намират в аналогично положение в резултат на подобна процедура, предвидена в националните законови или подзаконови актове на страната, в която са установени/регистрирани; 

5. Да нямат просрочени задължения/имат одобрен от НАП погасителен план за отсрочено/разсрочено погасяване на задълженията, когато има такива, свързани с плащането към държавата на вноски за социално осигуряване и данъци в съответствие с правните разпоредби на страната, в която са установени, или с тези на страната на кандидата, или с тези на страната, в която трябва да се изпълни дейността по проекта; 

6. Да нямат просрочени задължения към общината за плащането на местни данъци и такси, съгласно Закона за местните данъци и такси или съгласно законодателството на страната, в която са установени/регистрирани;

7. Да не са обект на административна санкция, посочена в член 109, параграф 1 от Регламент 966/2012 г.;

8. Да не са признати за виновни за тежко нарушение при упражняване на професионалната си дейност, доказано с всякакви средства, които кандидатът може да обоснове, включително с решения на Европейската инвестиционна банка (ЕИБ) и на международни организации;

9. Лицата, които имат правомощия да представляват работодателя, да не са осъждани с влязла в сила присъда за измама, корупция, участие в престъпна организация, изпиране на пари или всякаква друга незаконна дейност, ако тази незаконна дейност накърнява финансовите интереси на Съюза;

10. Лицата, които имат правомощия да представляват работодателя, да не са осъждани за престъпление по служба с влязла в сила присъда от компетентен орган на държава членка.

За доказване на обстоятелствата от т. 1 до т. 10 се попълват декларации по образец (Приложение 6 и ).

11. Да разкриват работни места във всички сектори на икономиката, с изключение на посочените в чл. 1, т. 1 на Регламент 1407/2013 г.

Работодатели, които осигуряват стажуване и/или обучение на работното място в горецитираните отрасли, не могат да получат подкрепа по Проекта, ако разкриват работни места в следните сектори на икономиката:

а) помощите, предоставяни на предприятия, които извършват дейност в сектора на рибарството и аквакултурите, обхванати от Регламент (ЕО) № 104/2000 г. на Съвета;

б) помощите, предоставяни на предприятия, които извършват дейност в областта на първичното производство на селскостопански продукти;

в) помощите, предоставяни на предприятия, които извършват дейности в сектора на преработката
  и търговията със селскостопански продукти, в следните случаи:

i) когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; 

ii) когато помощта е свързана със задължението да бъде прехвърлена частично или изцяло на първичните производители;


г) помощите за дейности, свързани с износ за трети държави или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;


д) помощите, подчинени на преференциалното използване на национални продукти спрямо вносни такива.

Когато дадено предприятие упражнява дейност в секторите, посочени в т. 11, букви а), б) или в), както и в един или повече от секторите или дейностите, обхванати от (Регламент (ЕС) № 1407/2013 г.), регламентът се прилага спрямо помощта, предоставяна за съответните един или повече сектори или дейности, при условие че се гарантира посредством подходящи средства (като например разделение на дейностите или разграничаване на разходите), че дейностите в изключените сектори не се ползват от помощ de minimis, предоставена съгласно (Регламент (ЕС) № 1407/2013 г.).

Обстоятелствата, свързани с получаването на минимална помощ, съгласно Регламент 1407/2013, се декларират, като работодателите попълват декларация по образец (Приложение 7). За попълването на Приложение 7 работодателите се ръководят от Указания за попълване на Декларацията за минимални и държавни помощи (Приложение 8).

ВАЖНО: 

За да удостоверят, че осъществяват икономическата си дейност в допустимите сектори/раздели/кодове, работодателите следва да представят към документите за проверка на допустимост преди сключване на договор за осигуряване на заетост актуално Удостоверение за код на икономическата дейност от Националния статистически институт. Този документ следва да бъде представен с оглед удостоверяване на допустимостта на работодателя за прилагане на приложното поле и произтичащите нормативни разпоредби от Регламент ЕС 1407/2013 г. от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis.).
За определяне на допустимостта се използва класификация КИД-2008 (приета със Заповед № РД 07-317/29.11.2007 г. на Председателя на Националния статистически институт). 

II. Представители на целевата група по Проекта са безработни лица, които отговарят на следните изисквания: 

1. Регистрирани в дирекции „Бюро по труда” (ДБТ);
2. На възраст до 29 г. включително;

3. За финансиране по линия на Инициатива за младежка заетост (ИМЗ), да са с постоянен или настоящ адрес в населено място извън територията на област София-град;

4. За финансиране по линия на ЕСФ, да са с постоянен или настоящ адрес в населено място на територията на област София-град.

5. Да не участват в никаква форма на заетост, като например:

- да не работят по трудово/служебно правоотношение, независимо от вида му,

- да не осъществяват стопанска дейност като търговци по смисъла на Търговския закон, включително еднолични търговци,

- да не са тютюнопроизводители/земеделски производители,

- да нямат договори за управление и контрол на търговски дружества,

- да нямат доходи от упражняване на занаят или свободна професия,

- да нямат доходи от извънтрудови правоотношения,

- да не са изпълнители по договори за изработка/услуга и др., сключени по реда на ЗЗД;

6. Да не участват в никакви форми на образование или обучение, вкл. редовни, вечерни, задочни и дистанционни форми на образование, както и всякакви видове професионални обучения и ключови компетентности;
За да се гарантира спазването на изискванията за принадлежност на лицата към целевата група, участниците следва да отговарят на критериите за допустимост към момента, в който се включват в стажуване или обучение по време на работа при работодателя.

II.1 Лица, които могат да бъдат наставници:

Наставници по Проекта могат да бъдат, както определени от работодателя негови служители/работници, така и физическите лица, които представляват Работодателя.

Взаимоотношенията между Работодателя и служителя/работника, определен за наставник, се уреждат с допълнително споразумение към основния му трудов договор, в което се определят разпределението на работното време и други условия за изпълнение на наставничеството. Допълнителното споразумение със съответния наставник, който ще отговаря за обучението на работното място на лицето/лицата, следва да е със срок, съответстващ на срока на обучението на обучаемите лица.

В случаите, при които наставникът не е назначен по трудово правоотношение (като например има сключен договор за управление и контрол съгласно Търговския закон) вместо допълнително споразумение, следва да се представи подписана декларация за наставничество (Приложение № 19), в която декларира, че ще извършва наставничество (в случай че управителят е посочен за наставник).
По Проекта е предвидено средства за разходи за възнаграждение на наставниците да бъдат предоставени само в случаите при осигуряване на заетост по реда на чл. 230, ал. 1 от Кодекса на труда – обучение по време на работа, като средства ще бъдат предоставени само за онези наставници, които са на трудов договор.

	Важно!

Работодателят не трябва да допуска хипотезата, при която неговият представляващ сключва трудов договор сам със себе си, с цел да осъществи наставничество по настоящия Проект и да му бъдат предоставени предвидените средства за разходи за възнаграждение.


III. Проект ”Нова възможност за младежка заетост” предоставя на работодателите следните възможности:

Работодателите могат да заявяват работни места за стажанти/обучаващи се по време на работа по Проекта във всички сфери на икономиката, с изключение на селското, горското и рибно стопанство.
Работодателят посочва в Заявката за стажуване/обучение по време на работа за всяка позиция:

- длъжност, 
 - код по НКПД;

- брой работни места;

- място на работа (точен адрес на работното място: град, улица/булевард);

- изисквано образование (степен, професия или специалност);
- обучение по време на работа (професия, специалност или друг вид и наименование на обучението);

- допълнителни умения;
- основно месечно трудово възнаграждение;

- продължителност на обучението в месеци;

- кратко описание на дейностите при изпълнение на длъжността.

	Забележка: Работодателят наема безработно лице на длъжност по Проекта, в съответствие със заявеното работно място и посочената от него професия/специалност. Определя наставник, който ще отговаря за обучението на работното място на наетото лице/а. Определянето на наставник, който ще отговаря за стажуването, е по реда на чл. 233а от Кодекса на труда.


Работодателят извършва подбор измежду насочените от дирекции “Бюро по труда” безработни лица за заемане на заявеното работно място за стажуване/обучение по време на работа. 

Работодателят сключва договор за заетост (по образец) с Агенцията по заетостта за осигуряване на заетост на одобрените от него безработни лица, за период не повече от 6 месеца. Договорът за заетост се сключва, след като работодателят одобри безработно/и лице/а и след като бъде одобрен като допустим кандидат. Към момента на сключване на трудов договор с работодателя, лицето следва да отговаря на изискванията за допустимост на целевата група. За потвърждаване на обстоятелствата лицето попълва Декларация по образец.
	Забележка:
1. Работодателят не може да наема на разкрито работно място безработно лице, освободено от него или свързани с него предприятия по смисъла на Закона за малките и средните предприятия в период, не по-малък от 12 (дванадесет) месеца от подаване на Заявката.

2. Работодателят не може да кандидатства по настоящата схема за разкрити от него работни места, за които е получил финансиране по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма, съгласно чл. 27, ал. 1, т. 1 от ПМС № 119 от 20.05.2014 г.

3. При прекратяване на трудовия договор на лицето по време на заетостта по Проекта по инициатива на работодателя без виновно поведение на лицето, работодателят възстановява изплатените по Проекта средства за това работно място.


Работодатели, които разкриват работни места във всички сфери на икономиката, получават средства за всяко наето, като стажант/обучаващо се по Проекта лице, в размер на:

- при трудов договор с условие за обучение по време на работа през времето на обучението обучаемият получава трудово възнаграждение според извършената работа, но не по-малко от 90 на сто от минималната работна заплата, установена за страната (чл. 230, ал. 4 от КТ), до 6 месеца.

- при трудов договор с условие за стажуване възнаграждението е в размер на минималния осигурителен доход за съответната основна икономическа дейност и квалификационна група професии за съответната година, към които се отнася разкритото стажантско място, за не повече от 6 месеца.  
IV.  Документи за кандидатстване и включване в Проекта: 
Работодателите подават в ДБТ следните документи:
1. Първи етап: при подаване на заявка за разкриване на свободно работно място за стажанти/обуваващи се лица от Работодатели от реалния сектор:
· Заявка (по образец); 
2. Втори етап: Набиране на документи за допустимост от работодатели:
· Декларация за липса на обстоятелства (Приложение 6);

· Декларация за минимални и държавни помощи (Приложение 7), попълнено в съответствие с Указание за попълване на ДМП (Приложение 8);

· Документи, необходими за документална проверка преди сключване на договор, относими и отразяващи разпределението на капитала за анализиране на взаимоотношенията ”едно и също предприятие”:
· Книга за акционерите - приложимо за акционерните дружества с поименни акции;

· Актуална справка за разпределението на капитала на дружеството - приложимо за акционерните дружества;

· Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

· Книга за акционерите и устав - приложимо за командитните дружества с акции;

· Устав - приложимо за кооперациите.

Посочените изискуеми документи се представят като копие, заверено от кандидата, в случай че не са оповестени в Търговския регистър. В случай че посочените документи са оповестени в Търговския регистър, същите не следва да се представят, като ще се проверяват от служителите на ЦА на АЗ по служебен път съгласно чл. 23, ал. 4 от Закона за търговския регистър. 

- Удостоверение за код на икономическата дейност от Националния статистически институт (издадено до 6 месеца преди датата на кандидатстване). За определяне на допустимостта се използва класификация КИД-2008 (приета със Заповед № РД 07-317/29.11.2007 г. на Председателя на Националния статистически институт). (Този документ следва да бъде представен с оглед удостоверяване на допустимостта на работодателя за прилагане на приложното поле и произтичащите нормативни разпоредби от Регламент ЕС 1407/2013 от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis.);

· Съдебно решение, заверено „Вярно с оригинала” или копие на документ за регистрация на дейността на друг законов ред, заверено „Вярно с оригинала”; 

· Удостоверение за актуално състояние, в оригинал или  заверено „Вярно с оригинала”, издадено в рамките на 6 месеца преди датата на сключване на Договора за заетост) (съгласно чл. 23 от Закона за търговския регистър за работодатели с ЕИК не се изисква, а се проверява по служебен път в Търговския регистър), или

· Документ за регистрация по БУЛСТАТ (не се изисква за работодатели с ЕИК); 

·  Удостоверение от съответната териториална дирекция на Националната агенция за приходите (НАП) за наличието или липсата на просрочени задължения, издадено в рамките на 1 месец преди датата на сключване на Договора за осигуряване на заетост, или одобрен от НАП погасителен план за отсрочено/разсрочено погасяване на задълженията, когато има такива, свързани с плащането към държавата на вноски за социално осигуряване и данъци в съответствие с правните разпоредби на страната, в която са установени, или с тези на страната на кандидата, или с  тези на страната, в която трябва да се изпълни дейността по проекта;

· Удостоверение от съответната Община за наличието или липсата на просрочени задължения към общината за плащането на местни данъци и такси, съгласно Закона за местните данъци и такси или съгласно законодателството на страната, в която са установени/регистрирани, издадено в рамките на 1 месец преди датата на сключване на Договора за осигуряване на заетост;
-
Удостоверение, че кандидатът не е обявен в несъстоятелност или в ликвидация (изисква се за работодатели, които не са регистрирани по реда на ТЗ), както и Удостоверение, издадено от съответния Окръжен съд, че не се намира в открито производство по несъстоятелност или в ликвидация (изисква се от всички Работодатели, вписани в Търговския регистър към Агенцията по вписванията)  или в подобни процедури, съгласно законодателството на страната, в която е установен/регистриран. 

- Свидетелство за съдимост на всички лица, които са овластени да представляват Работодателя, независимо от начина на представляване - „заедно”, „заедно и поотделно” или „поотделно” и са вписани в Търговския регистър или в Регистъра на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване;

· Документи за допустимост на наставника/наставниците:

· при стажуването, съгласно член 233а, ал. 2 и ал. 3 от КТ – 1. трудов договор, длъжностна характеристика; 2. документ доказващ придобита квалификация по същата или сходна професия/специалност, по която ще се провежда стажуването и 3. документи доказващи  наличието на изискуемия минимум три години трудов стаж или професионален опит по същата или сходна професия, по която ще се провежда стажуването (трудова, служебна, осигурителна и/или занаятчийско-ученическа книжка, и/или удостоверение, издадено въз основа на изплащателни ведомости или партидни книги, автобиография и/или длъжностна характеристика). 

· при обучение по време на работа – 1. трудов договор, длъжностна характеристика; 2. документи доказващи  наличието на минимум три години трудов стаж или професионален опит по същата или сходна професия/специалност, по която ще се провежда обучението (трудова, служебна, осигурителна и/или занаятчийско-ученическа книжка, и/или удостоверение, издадено въз основа на изплащателни ведомости или партидни книги, автобиография и/или длъжностна характеристика). 

Агенцията по заетостта ще провери всички декларирани обстоятелства и, в случай че Работодателят не отговаря на изискванията за допустимост по схемата, няма да се пристъпи към подписване на договор за предоставяне на БФП.Работодателят ще бъде уведомен за причините, поради които не може да бъде сключен договор по настоящата схема.

Горепосочените документи се представят в ДБТ с придружително писмо в свободен текст, в което се изброяват всички документи, които се прилагат и задължително се посочва кой наставник за коя позиция ще отговаря. 
Образците на заявка и декларации са публикувани в официалната страница на Агенцията по заетостта.
ВАЖНО:  В случай на настъпили промени или при изтичане на периода на валидност, на посочените документи, същите се представят от Работодателя отново, преди подписване на договора за осигуряване на заетост.

3. Трети етап: Сключване на договор за заетост с работодатели:

– Списък с окончателния брой насочени и одобрени от Работодателя лица (по образец);

- Договор за заетост.

	ВАЖНО:  Преди подписването на договора, в случаите, в които от подаването на заявката за разкриване на работно място/места до подписването на договора за заетост е изминал период по дълъг от три месеца, работодателят подава декларация относно настъпили промени в обстоятелствата. В случай на настъпили промени се подават всички документи по т. 1 от раздел ІV „Набиране на документи за допустимост от работодатели” на настоящото Ръководство.

Работодателят представя при необходимост и актуални документи, относими и отразяващи получените минимални помощи.


V. Предоставяне на средства за заетост на включените в Проекта работодатели за наемане на безработни младежи до 29-годишна възраст за стажуване по посочена професия/специалност или за обучение по време на работа с наставници:
За работодателите от бюджета на Проекта се предоставят на работодателя средства за:
· Разходи за възнаграждения за всяко лице, включено в стажуване при работодател за период от 6 месеца, като предоставяната сума е в размер на минималния осигурителен доход за съответната основна икономическа дейност и квалификационна група професии за съответната година, към които се отнася разкритото стажантско място. 

· Разходи за възнаграждения за всяко лице, включено в обучение по време на работа при работодател за периода от 6 месеца, като предоставяната сума е в размер на 90 на сто от минималната работна заплата, установена за страната (в съответствие с чл. 230, ал. 4 от КТ).

· Разходи за допълнителни възнаграждения по минимални размери, установени в Кодекса на труда и в нормативните актове по прилагането му върху средствата по т. 1 и т. 2;
· Разходи за възнаграждения за основен платен годишен отпуск по чл. 155 и чл. 319 от Кодекса на труда; 

· Разходи за възнаграждения по чл. 40, ал. 5 от Кодекса за социално осигуряване.

· Разходи за дължими вноски за сметка на работодателя за фонд „Пенсии“, фонд „Безработица”, фонд „Трудова злополука и професионална болест“, фонд „Общо заболяване и майчинство“ върху полученото, включително начисленото и неизплатено, брутно трудово възнаграждение или неначисленото брутно трудово възнаграждение по настоящата операция, съгласно чл. 6, ал. 3 от Кодекса за социално осигуряване, както и за фондовете за допълнително задължително пенсионно осигуряване и Националната здравноосигурителна каса.  

· Разходи за осигуровки, дължими по КТ и КСО за сметка на работодателя за период от 6 месеца от датата на сключване на безсрочен трудов договор между работодателя и стажанта.

· Разходи за възнаграждение на наставници, определени от работодателя, които ще отговарят за обучението по време на работа на обучаемите представители на целевата група по т. 2. Месечното възнаграждение е в размер на ½ от минималната работна заплата
, установена за страната за съответната година. 
· За наставник, който не е назначен по трудово правоотношение, не се предоставят средства.

· Разходи за обществен превоз на пътници с автобуси по утвърдените републиканска, областни или общински транспортни схеми или за железопътни превози на пътници в случаите, когато безработното лице е приело предложената от Агенцията по заетостта „подходяща работа“ по смисъла на Закона за насърчаване на заетостта. Разходите за транспорт покриват стойността на разходооправдателните документи (билети - до 2 транспортни средства на ден в една посока; дневни карти), съответстващи на отработените дни за първия месец от стажа/обучението по време на работа.
Важно: Получените от работодателя средства за възнаграждения (стажанти/обучаващи се и наставници с условие за обучение на работното място) се считат за минимална помощ по смисъла на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, (OB, L 352 от 24.12.2013 г.).
Съгласно чл. 3 на Регламент (ЕО) 1407/2013 общият размер на помощта de minimis, предоставяна във всяка държава членка на едно и също предприятие
, не надхвърля 200 000 EUR (или левовата равностойност - 391 166 лева) за период от три бюджетни години.

Общият размер на помощта de minimis, предоставяна във всяка държава членка на едно и също предприятие, което осъществява сухопътни товарни превози за чужда сметка или срещу възнаграждение, не надхвърля 100 000 EUR (или левовата равностойност - 195 583 лева) за период от три бюджетни години. Тази помощ de minimis не се използва за придобиването на товарни автомобили за сухопътен транспорт.

Ако дадено предприятие изпълнява сухопътни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че се гарантира посредством подходящи средства, като например отделяне на дейностите или разграничаване на разходите, че помощите за дейността по сухопътни товарни превози не надвишават 100 000 EUR и че помощите de minimis не се използват за придобиване на товарни автомобили.

Когато с отпускането на новата помощ de minimis може да бъде надвишен съответният таван, определен в чл. 3 на Регламента, никоя част от тази нова помощ не може да попада в приложното поле на Регламент (ЕО) 1407/2013. В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито, в който и да е по-късен момент. При констатиране на действително надвишаване на установения праг в Регламент (ЕО) № 1407/2013, ще се предприемат мерки по възстановяване на цялата получена сума по последно подписания договор от страна на бенефициента.
С оглед спазване тавана на минималната помощ, при подаване на заявката и преди сключване на договор, работодателят следва да представи Декларация за получените минимални и държавни помощи.
Съгласно чл. 3, ал. 6 от Регламент (ЕС) № 1407/2013 в случаите, в които помощта се отпуска под форма, различна от безвъзмездна помощ, размерът на помощта е брутният еквивалент на безвъзмездна помощ. В този смисъл Регламент (ЕС) № 1407/2013 посочва, че в случай на предоставяне на безвъзмездна помощ под формата на грант, независимо, че се отпуска на траншове (аванс, междинни и окончателен) брутния еквивалент на помощта е равен на номиналната стойност на помощта.

Помощ, различна от безвъзмездна помощ и изплащана на траншове, т.е. авансово, междинно и окончателно се сконтира от датата на нейното плащане до момента на нейното предоставяне. Лихвеният процент, който се използва за сконтиране, е сконтовият процент, използван за нуждите на държавните помощи, приложим към момента на отпускане на помощта.                

При необходимост сконтирането ще се извършва от Конкретния бенефициент с оглед гарантиране, че предоставената безвъзмездна финансова помощ ще бъде съобразена с прага установен в Регламент (ЕС) № 1407/2013, както и за докладване на помощта.

Помощта de minimis, предоставена съгласно Регламент (ЕС) № 1407/2013, може да се кумулира с помощ de minimis, предоставена съгласно Регламент (ЕС) № 360/2012  на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за помощ de minimis, до съответния таван, определен в член 3, ал. 2 от Регламент 1407/2013.

Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.

Когато с отпускането на новата помощ de minimis може да бъде надвишен съответният таван, определен в чл. 3 на Регламента, никоя част от тази нова помощ не може да попада в приложното поле на Регламент (ЕО) 1407/2013. В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито в който и да е по-късен момент. При констатиране на действително надвишаване на установения праг в Регламент (ЕО) № 1407/2013, следва да се предприемат мерки по възстановяване на цялата получена сума по последно подписания договор от страна на бенефициента.

При констатиране на неправомерно предоставена помощ или надвишаване на установения в чл. 3 от Регламент (ЕС) № 1407/2013 праг, бенефициентът следва да възстанови пълния размер на предоставените средства по договора ведно със законната лихва от момента на надвишаването до окончателното им изплащане.

В случай че се установи, че е превишен таванът на помощта, възстановяването на неправомерно предоставена помощ се извършва по реда на раздел V от Правилника за прилагане на Закона за държавните помощи, приет с ПМС № 61 от 20.03.2007 г., (изм., ДВ. бр. 3 от 12 януари 2010 г.), съгласно който решение на Европейската комисия за възстановяване на неправомерно предоставена минимална помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решение на Европейската комисия за възстановяване на неправомерно предоставена минимална помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова минимална помощ на предприятие, което не е изпълнило решение на Европейската комисия за възстановяване на неправомерно предоставена минимална помощ и не е възстановило изцяло неправомерно получената минимална помощ.

     
VI. Ред за включване в Проекта:

· Работодателят представя в ДБТ Заявка за свободни работни места (Приложение 1) ежедневно в рамките на работното време на съответното ДБТ за периода, в който се набират Заявки.
· Входираните в ДБТ Заявки ще се разглеждат по реда на тяхното постъпване.
� „преработка на селскостопански продукти“ е всяка операция, извършена спрямо селскостопански продукт, от която се получава също селскостопански продукт, с изключение на дейностите, осъществявани на място в земеделското стопанство, необходими за приготвянето на животински или растителен продукт за първата му продажба;


� Не се възстановяват средства за осигурителни вноски за сметка на работодателя за наставници.


�	а) дадено предприятие притежава мнозинството от гласовете на акционерите или съдружниците в друго предприятие;


	б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;


	в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;


	г) дадено предприятие, което е сакционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.


	Предприятия, поддържащи едно от взаимоотношенията, посочени в алинея първа, букви а) — г), посредством едно или няколко други предприятия, също се разглеждат като едно и също предприятие.

